राहुवास

राहुवास भारत के राजस्थान राज्य के दौसा जिला की एक तहसील और ग्राम है। यह पहले लालसोट तहसील का हिस्सा था, लेकिन वर्ष 2023 में इसे पूर्ण तहसील का दर्जा दिया गया।

भौगोलिक स्थिति
राहुवास पूर्वी राजस्थान में स्थित है और यह जिला मुख्यालय दौसा से लगभग 23.8 किलोमीटर दूर (NH 148 के माध्यम से) स्थित है। यह क्षेत्र अर्ध-शुष्क जलवायु क्षेत्र में आता है जहाँ गर्मियों में अधिक तापमान और सर्दियों में हल्की ठंड होती है।

प्रशासनिक स्थिति
पूर्व में यह लालसोट तहसील का हिस्सा था, जिसे बाद में उप-तहसील और फिर वर्ष 2023-24 में पूर्ण तहसील का दर्जा मिला। राज्य सरकार द्वारा ₹3 करोड़ की लागत से नए तहसील भवन की आधारशिला रखी गई है।

जनसांख्यिकी
भारत की जनगणना 2011 के अनुसार, राहुवास की कुल जनसंख्या 1,952 है जिसमें 1,008 पुरुष और 944 महिलाएं शामिल हैं। ग्राम का औसत साक्षरता दर 69.89% है, जिसमें पुरुष साक्षरता 86.61% और महिला साक्षरता 51.85% है।

बुनियादी ढांचा और विकास
तहसील का दर्जा मिलने के बाद राहुवास में प्रशासनिक और नागरिक विकास में तेजी आई है। यहाँ एसडीएम कार्यालय की स्थापना और तहसील भवन का निर्माण प्रस्तावित है।

इतिहास में यह गाँव पारंपरिक रजाई निर्माण के लिए प्रसिद्ध था। समय के साथ स्थानीय व्यापार में कमी और रोजगार के अवसरों की कमी के चलते कई कारीगर दौसा और जयपुर जैसे शहरों में पलायन कर गए। हाल के प्रशासनिक बदलावों से स्थानीय लोगों को रोजगार के नए अवसर मिलने की आशा है।

डाक व संपर्क
राहुवास गाँव दौसा और लालसोट से सड़क मार्ग से जुड़ा हुआ है। इसका पिनकोड 303503 है।

यह भी देखें
 दौसा जिला 
 लालसोट

संदर्भ

बाहरी कड़ियाँ